สังคมข่าวหุ้น
 ตลาดหุ้นไทยล่าสุดปิดการซื้อขายที่ระดับ 1,577 จุด ปรับเพิ่มขึ้น 4.64 จุด พ่วงด้วยมูลค่าการซื้อขายรวม 3.9 หมื่นล้านบาท * ขาเข้าซื้อสุทธิมีเพียงรายเดียว คือ สถาบันเดินหน้าเก็บไป 2,822 ล้านบาท ส่วนฝั่งเทขายสุทธิมีถึง 3 ประสาน เริ่มจากต่างชาติสาดขาย 1,212 ล้านบาท รายย่อยก็ไม่เบาขายออก 1,105 ล้านบาท และบัญชีบริษัทหลักทรัพย์ร่วมแจมอีก 504 ล้านบาท * หุ้น IVL เมื่อวานมาแรงแซงหน้าใครเพื่อนซัดปิดบวก 39 บาท เพิ่มขึ้นไปกว่า 2% มูลค่าการซื้อขายแน่นทะลักกว่า 1,600 ล้านบาท
14 มิ.ย. 2560

สังคมข่าวหุ้น : 
 ตลาดหุ้นไทยล่าสุดปิดการซื้อขายที่ระดับ 1,577 จุด ปรับเพิ่มขึ้น 4.64 จุด พ่วงด้วยมูลค่าการซื้อขายรวม 3.9 หมื่นล้านบาท * ขาเข้าซื้อสุทธิมีเพียงรายเดียว คือ สถาบันเดินหน้าเก็บไป 2,822 ล้านบาท ส่วนฝั่งเทขายสุทธิมีถึง 3 ประสาน เริ่มจากต่างชาติสาดขาย 1,212 ล้านบาท รายย่อยก็ไม่เบาขายออก 1,105 ล้านบาท และบัญชีบริษัทหลักทรัพย์ร่วมแจมอีก 504 ล้านบาท * หุ้น IVL เมื่อวานมาแรงแซงหน้าใครเพื่อนซัดปิดบวก 39 บาท เพิ่มขึ้นไปกว่า 2% มูลค่าการซื้อขายแน่นทะลักกว่า 1,600 ล้านบาท
* ปัจจัยบวกที่นิวส์เวฟมองว่าเป็นสาระสำคัญหนุนให้ IVL วิ่งได้แรงขนาดนี้ เป็นผลจากภาวะ “มันนี่ เกม” ที่ไล่กวดราคาระหว่างตัวแม่ IVL และตัวลูก IVL-W1 นี่แหละ * เพราะถ้าอิงจากฐานราคาทั้งแม่-ลูกเมื่อวาน นี่เท่ากับน่าจะเป็นครั้งแรกแล้วละที่ตัวแม่วิ่งบวกสูงกว่าต้นทุนรวมของ IVL-W1 (ราคาวอร์แรนต์+แปลงสิทธิ 36 บาท)
* งานนี้ ถือเป็นการเดิมพันครั้งใหญ่ เพราะอย่าลืมว่า IVL-W1 มีอยู่ในตลาดทั้งหมดประมาณ 480 ล้านหน่วย * ดังนั้น ถ้าแปลงสิทธิได้ทั้งหมดภายในเดือน ส.ค.นี้ เท่ากับทางบริษัทมีโอกาสคว้าเงินก้อนใหญ่กว่า 1.7 หมื่นล้านบาท * ใครกอด IVL ตัวแม่ไว้ในพอร์ตไม่ต้องทำอะไรมากมาย สามารถถือยาวต่อไปได้เลย เพราะการไล่กวดราคาแม่-ลูกคงไม่จบสิ้นเพียงแค่นี้แน่นอน * หุ้นจิ๋วน่าสนใจขอเลือก TMILL เพราะล่าสุดถอยกลับมาซื้อขายต่ำกว่าระดับ 5 บาทแล้ว * ที่จริงถือเป็นอีกหุ้นเล็กที่น่าสนใจไม่เบา แถมค่า P/E ปัจจุบันไม่สูงเพียงแค่ระดับ 18 เท่า ต่ำกว่าค่า P/E ผองเพื่อนหุ้น mai ด้วยกันอย่างมาก * ด้านพื้นฐานจัดว่าเด็ด เนื่องจากได้แรงหนุนทั้งกำลังผลิตที่สูงขึ้น
* แล้วยังได้ผลบวกราคาขายแป้งสาลีอยู่ในช่วงขาขึ้น จึงหนุนให้รายได้-กำไรเติบโตสูง * ฟากผู้บริหารบริษัทล่าสุด ยังประกาศมั่นใจงบไตรมาส 2 จะทำออกมาได้ดีต่อเนื่อง * ส่วนรอบ 4 วันทำการล่าสุดโดนหุ้นขายทำกำไรกดราคาดิ่งลงไปแล้วร่วม 9% หากวันนี้ไม่มีอะไรผิดแผนจะกลับมารีบาวด์อย่างแน่นอน * หุ้นกลุ่มโซลาร์ราชการ-สหกรณ์ เฟส 2 วันนี้น่าจะได้เห็นความชัดเจนแล้วละว่า มีใครบ้างที่ผ่านคุณสมบัติไปรอชิงเค้กก้อนนี้กันต่อไป * เบื้องต้นกลุ่มหุ้นที่มีลุ้นจะมีอยู่ประมาณ 6 หุ้นด้วยกัน เช่น BCPG-SUPER-RATCH-PSTC-GUNKUL-ETE * แต่งานนี้ขอให้น้ำหนักหุ้นไซส์เล็กอย่าง PSTC-ETE ไว้เป็นหลัก เพราะหากได้สิทธิเข้าลงทุนจริงจะกลายเป็นผลบวกต่อบริษัทอย่างมาก
* เนื่องจากมีการประเมินมาแล้วว่า โซลาร์ราชการ-สหกรณ์ เฟส 2 ครั้งนี้ จะมี IRR ลดลงมาเหลือแถวระดับ 10% จึงเท่ากับต่ำกว่า IRR โครงการในอดีตที่เคยรับกัน * ดังนั้น หาก PSTC-ETE ได้รับโควต้า และหากได้หลายเมกะวัตต์ ย่อมส่งผลดีมหาศาล * ขณะที่หุ้น BCPG-SUPER-GUNKUL นี่ก็ไม่ควรมองข้าม เพราะถือเป็นขาประจำแห่งวงการธุรกิจพลังงานทดแทนที่มีลุ้นเช่นกัน * ปิดท้ายด้วยหุ้น MONO เป็นหุ้นอีกรายที่ยังคงชอบไม่เปลี่ยน เพราะมีจุดเด่นเป็นหุ้นเทิร์นอะราวด์ที่ต้องจับตา * ทิศทางธุรกิจอยู่ในช่วงขาขึ้นเต็มสูบ เรียกได้ว่าปี 60 คือช่วงเวลาแห่งการกอบโกยกำไรธุรกิจทีวีดิจิตอลแท้จริง
* ที่สำคัญราคาหุ้นยังไม่ไกลเกินเอื้อมที่จะเข้าเป็นเจ้าของ ล่าสุดซื้อขายกันแถวเพียง 3.48 บาท * ฟากนักวิเคราะห์ยังตอกย้ำด้วยคำแนะนำ “ซื้อ” พร้อมตั้งราคาเป้าหมายไว้สูงเกือบ 4 บาท ขานรับธุรกิจที่กำลังพีค * โดยคาดภาพรวมทั้งปี 60 จะฟันกำไรทะลัก 181 ล้านบาท เพิ่มขึ้นจากปีก่อนที่เคยขาดทุน 249 ล้านบาท เท่ากับเป็นการพลิกโฉมพื้นฐานครั้งใหญ่ จึงขอฝากไว้ให้นักลงทุนพิจารณากันด้วย *